**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ 2020-2021 ԹՎԱԿԱՆՆԵՐԻ ՈՒՍՈՒՄՆԱԿԱՆ ՏԱՐՎԱ ՇՐՋԱՆԱՎԱՐՏՆԵՐԻՆ**

**04.06.2021թ.**

**Սիրելի´ շրջանավարտներ.**

**Հարգելի´ մանկավարժներ.**

Սիրով շնորհավորում եմ ձեզ դպրոցական Վերջին դասի առթիվ:

Դուք ավարտում եք դպրոցն, ավարտում եք ձեր կյանքի մի շատ կարևոր ու հետաքրքիր շրջան : Այսօր կրթօջախներում անցկացվող Վերջին դասը ավետում է ձեր մուտքը դեպի մեծ կյանք, որտեղ կարող եք իրականացնել ձեր իղձերն ու երազանքները: Ինչ ուղղությամբ էլ , որ ընթանա ձեր ուղին , շատ կարևոր է, որ հիշեք, որ դուք պարտավոր եք պահպանել , զարգացնել ու հարստացնել բոլոր այն ձեռքբերումները, որոնք ձեզ է փոխանցվել սերնդեսերունդ ` ընտանիքում, դպրոցում, հանրության կողմից:  
 Դպրոցն ավարտելը շատ կարևոր սահմանագիծ է յուրաքանչյուր աշակերտի համար: Վստահ եմ , որ դուք կարոտով կհիշեք դպրոցական տարիներն ու տոնական այս օրը: Տարիներ, որոնց ընթացքում ձեռք եք բերել գիտելիք, ազատ մտածելու կարողություն, ընկերներ:  
 Սիրելի շրջանավարտներ, կյանք մտնելով որպես հասուն մարդ, շատ կարևոր է ձեր ապագա մասնագիտության ճիշտ ընտրությունը: Որովհետև դուք մեր նորօրյա պատմության ոգով կրթված ու դաստիարակված սերունդն եք, իսկ տնտեսապես հզոր Հայաստան կառուցելու համար պետք է ունենանք կայուն , բանիմաց, կրթված, հայրենասեր, իր ազգին ու ընտանիքին նվիրված , հասարակության համար արժանի քաղաքացի:  
 Համոզված եմ, որ ձեր հետ, ձեր ուժերով, բոլորս միասին կկառուցենք մեր ուզած ազատ, անկախ, ինքնիշխան Հայաստանը:  
 Հարգելի մանկավարժներ, շնորհավորում եմ նաև ձեզ Վերջին դասի առթիվ: Ձեր տված հիմնարար գիտելիքների ու դաստիարակության շնորհիվ այսօրվա շրջանավարտները ի զորու են կառուցելու իրենց վաղվա օրը;  
 **Թանկագին շրջանավարտներ, Վերջին դասը ձեր նոր կյանքի մեկնարկն է, թող այն լինի բարի երթի սկիզբ, ապագայի ուղեցույցը:**  
 Մաղթում եմ ձեզ հաջողություններ ձեր նպատակների իրականացման գործում, շարունակեք սովորել ԲՈՒՀԵՐ-ում և մասնագիտական ձեռքբերումներով նպաստեք համայն հայության` Հայաստանի Հանրապետության վերելքին:

**Շնորհավորանքներով**

**Թալին համայնքի ղեկավար`**

**Սարգիս Արամյան**